b'\n_START_ARTICLE_\nVeikko Laine (keih\xc3\xa4\xc3\xa4nheitt\xc3\xa4j\xc3\xa4)\n_START_PARAGRAPH_\nVeikko Olavi Laine (s. 2. tammikuuta 1934 Orip\xc3\xa4\xc3\xa4) on suomalainen keih\xc3\xa4\xc3\xa4nheitt\xc3\xa4j\xc3\xa4. H\xc3\xa4n saavutti Kalevan kisoissa hopeaa vuonna 1958 ja pronssia vuonna 1960. Tukholman EM-kilpailuissa 1958 h\xc3\xa4n sijoittui karsinnassa 16:nneksi eik\xc3\xa4 selviytynyt loppukilpailuun. Seuratasolla h\xc3\xa4n edusti Turun Tovereita. H\xc3\xa4nen enn\xc3\xa4tyksens\xc3\xa4 on 78,75\xc2\xa0m, jonka h\xc3\xa4n heitti lokakuussa 1959 ja jolla h\xc3\xa4n sijoittui sill\xc3\xa4 hetkell\xc3\xa4 Suomen kaikkien aikojen tilastossa viidenneksi. Laine edusti Suomea kuudessa maaottelussa.'